b'\n_START_ARTICLE_\nSt. Michael\'s Mount\n_START_SECTION_\nPrazgodovina\n_START_PARAGRAPH_\nDokazano je, da so ljudje na tem obmo\xc4\x8dju \xc5\xbeiveli \xc5\xbee v neolitiku (od okoli leta 4000 do 2500 pred na\xc5\xa1im \xc5\xa1tetjem). Klju\xc4\x8dno je bilo odkritje listu podobnih oblik kremenovih osti, ki so bile najdene v plitvi jami na spodnjem vzhodnem pobo\xc4\x8dju, kjer so zdaj vrtovi. Dva druga kosa kremena, ki sta bila najdena, sta iz mezolitika (okoli 8000 do 3500 pred na\xc5\xa1im \xc5\xa1tetjem). V mezolitiku je bila Britanija \xc5\xa1e vedno povezana s celinsko Evropo prek Doggerlanda. Arheologinja in prazgodovinarka Caroline Malone je ugotovila, da je bilo Britansko oto\xc4\x8dje v  poznem mezolitiku zaostalo v evropskem merilu, saj je na njem \xc5\xa1e vedno \xc5\xbeivela dru\xc5\xbeba lovca nabiralca, medtem ko so se v ve\xc4\x8dini ju\xc5\xbene Evrope \xc5\xbee ukvarjali s kmetijstvom in so bili ljudje stalno naseljeni.  V tem \xc4\x8dasu je bil hrib verjetno na suhem obdan z mo\xc4\x8dvirnim gozdom. Vsi neolitski ali mezolitski tabori so bili verjetno uni\xc4\x8deni pri kasnej\xc5\xa1ih obse\xc5\xbenih gradnjah, vendar je skoraj gotovo, da so bili na gori sezonski ali kratkoro\xc4\x8dni tabori mezolitskih ljudi._NEWLINE_Noben kremen, odkrit do zdaj, ne more biti datiran v bronasto dobo (okoli 2500\xe2\x80\x93800 pr. n. \xc5\xa1t.), ker je bilo vse kamenje na vrhu najverjetneje uni\xc4\x8deno ob gradnji gradu. Predvidevajo, da je bakreno oro\xc5\xbeje, ki so ga na\xc5\xa1li na gori, iz bli\xc5\xbenjega mo\xc4\x8dvirja Marazion. Obrambni kamniti nasipi na severovzhodnem pobo\xc4\x8dju so verjetno iz za\xc4\x8detka 1. tiso\xc4\x8dletja pred na\xc5\xa1im \xc5\xa1tetjem in najbr\xc5\xbe ostanki gradu na skali. Hrib je eden od mo\xc5\xbenosti za otok Ictis, opisan  kot trgovski center kositra v  deluBibliotheca historica (Zgodovinski knji\xc5\xbenici) sicilijansko- gr\xc5\xa1kega zgodovinarja  Diodorja Sicilskega, ki je pisal v 1. stoletju pred na\xc5\xa1im \xc5\xa1tetjem.\n_START_SECTION_\nSrednji vek\n_START_PARAGRAPH_\nMorda je bil tu samostan, verjetno od 8. do zgodnjega 11. stoletja, ki ga je Edward Spoznavalec dal normanski opatiji Mont Saint-Michel.  Stranski u\xc4\x8dinek vojne v Franciji je bila razpustitev samostanov.  Leta 1424 ga je Henrik V. dal \xc5\xbeenskemu samostanu Syon v Isleworthu v Middlesexu leta 1424. Tako je bilo prekinjeno sodelovanje z Mont Saint Michelom  in otokom Looe (posve\xc4\x8den nadangelu Mihaelu). To je bil kraj za romarje, katerih pobo\xc5\xbenost je v 11. stoletju  pape\xc5\xbe Gregor VII. spodbujal s cerkvenimi odpustki. _NEWLINE_Samostanska poslopja so bila zgrajena v 12. stoletju, leta 1275 je potres uni\xc4\x8dil izvirno samostansko cerkev, ki je bila obnovljena v poznem 14. stoletju in ostala v uporabi._NEWLINE_Sir Henry de la Pomeroy je zasedel hrib leta 1193 v imenu princa Ivana, ko je vladal kralj Rihard.\n_START_SECTION_\nObleganje 1473\xe2\x80\x9374\n_START_PARAGRAPH_\nJohn de Vere, 13. grof Oxfordski, ga je zasegel in ga obdr\xc5\xbeal v obdobju 23-tedenskega obleganja 6000 vojakov Edvarda IV.\n_START_SECTION_\nZasedba Perkina Warbecka\n_START_PARAGRAPH_\nPerkin Warbeck je hrib zasedel leta 1497. Sir Humphrey Arundell, guverner St. Michael\'s Mounta, je vodil upor leta 1549. Ko je vladala kraljica Elizabeta I., je bil dan Robertu Cecilu, grofu Salisburyjskemu. Njegov sin ga je prodal siru Francisu Bassettu. Med dr\xc5\xbeavljansko vojno se je sir Arthur Bassett, brat sira Francisa, na hribu boril proti parlamentarcem do julija 1646.\n_START_SECTION_\nPotres\n_START_PARAGRAPH_\nLeta 1755 je lizbonski potres povzro\xc4\x8dil cunami do cornwalske obale, kar je ve\xc4\x8d kot 1600 km stran. Morje je pri St. Mihael\'s Mountu v desetih minutah naraslo za 2 m, se umirilo in \xc5\xa1e naprej dvigalo in padalo pet ur. Francoski pisatelj 19. stoletja Arnold Boscowitz je trdil, da "je bilo veliko izgubljenih \xc5\xbeivljenj in premo\xc5\xbeenja na obalah Cornwalla".\n_START_SECTION_\n18. in 19. stoletje\n_START_PARAGRAPH_\nMalo je znano o naselju pred za\xc4\x8detkom 18. stoletja, ve se le, da je bilo nekaj ribi\xc5\xa1kih hi\xc5\xa1 in samostanskih zgradb. Po izbolj\xc5\xa1avi pristani\xc5\xa1\xc4\x8da leta 1727 je St. Michael\'s Mount postal cveto\xc4\x8de pristani\xc5\xa1\xc4\x8de._NEWLINE_Do leta 1811 je bilo 53 hi\xc5\xa1 in \xc5\xa1tiri ulice. Pomol je bil podalj\xc5\xa1an leta 1821 in tega leta je bilo na otoku najve\xc4\x8d, to je 221 prebivalcev. Tam so bile tri \xc5\xa1ole, Wesleyjeva kapela in tri javne hi\xc5\xa1e, ki so jih obiskovali mornarji. Vas je nazadovala po ve\xc4\x8djih izbolj\xc5\xa1avah bli\xc5\xbenjega pristani\xc5\xa1\xc4\x8da Penzance in podalj\xc5\xa1anju \xc5\xbeelezni\xc5\xa1ke proge v Penzance leta 1852. Veliko hi\xc5\xa1 in zgradb so podrli. V viktorijanskih \xc4\x8dasih je bila pod zemljo zgrajena vzpenja\xc4\x8da na tirih. Uporabljali so jo za prevoz prtljage do hi\xc5\xa1. Ob\xc4\x8dasno \xc5\xa1e deluje, vendar samo, kadar je nujno, in ni odprta za \xc5\xa1ir\xc5\xa1o javnost. To je zadnja uporabna  1372 mm dolga \xc5\xbeeleznica v Britaniji. _NEWLINE_V poznem 19. stoletju so v grobu v kapeli odkrili ostanke pu\xc5\xa1\xc4\x8davnika.  Hrib je bil leta 1659 prodan polkovniku Johnu St. Aubynu. Njegovi potomci, lordi St. Levan, so \xc5\xa1e vedno na St. Michael\'s Mountu.\n_START_SECTION_\nDruga svetovna vojna\n_START_PARAGRAPH_\nHrib je bil med drugo svetovno vojno v letih 1940 in 1941 utrjen. Tri bunkerje je mogo\xc4\x8de videti \xc5\xa1e danes. _NEWLINE_65 let po drugi svetovni vojni so kro\xc5\xbeile govorice, ki so jih potrdili sodobniki, da je nekdanji nacisti\xc4\x8dni minister za zunanje zadeve in nekdanji veleposlanik v Londonu Joachim von Ribbentrop nameraval \xc5\xbeiveti na hribu po nem\xc5\xa1ki osvojitvi. Arhivirani dokumenti so pokazali, da je general von Ribbentrop, ko je bil v 1930-ih v Veliki Britaniji in najprej predlagal zavezni\xc5\xa1tvo z nacisti\xc4\x8dno Nem\xc4\x8dijo, ve\xc4\x8dkrat  obiskal Cornwall.\n_START_SECTION_\nNational Trust\n_START_PARAGRAPH_\nLeta 1954 je tretji baron St. Levan dal ve\xc4\x8dino St. Mihael\'s Mounta National Trustu skupaj z velikim skladom. Dru\xc5\xbeina St. Aubyn je ohranila 999-letni zakup za grad in dovoljenje za upravljanje javnega ogleda zgodovinskih prostorov. Upravlja ga v sodelovanju z National Trusom.\n_START_SECTION_\nOtok danes\n_START_PARAGRAPH_\nKapela svetega Mihaela iz  15. stoletja ima stolp, v enem vogalu je majhna kupola, ki je usmerjala ladje. Kapela je zunaj \xc5\xa1kofije in \xc5\xa1e vedno pripada redu svetega Janeza [23] z dovoljenjem lorda St. Levana. Kapela Rock na pla\xc5\xbei ozna\xc4\x8duje, kje je bilo sveti\xc5\xa1\xc4\x8de, posve\xc4\x8deno Devici Mariji, pri katerem so se romarji ustavili in jo \xc4\x8dastili pred vzponom na goro. Ohranjenih je veliko starin, oklepov, slik in pohi\xc5\xa1tva. \xc5\xa0tevilne hi\xc5\xa1e so zgrajene na hribu s pogledom na Marazion, izvir zagotavlja naravni dotok vode. Vrsta osmih hi\xc5\xa1 je na zadnji strani vasi, zgrajene so bile leta 1885 in so znane kot Elizabetina terasa. V nekaterih hi\xc5\xa1ah \xc5\xbeivi osebje, ki dela v gradu in drugod na otoku. Na pokopali\xc5\xa1\xc4\x8du (trenutno ni javno dostopno) so grobovi nekdanjih prebivalcev otoka in ve\xc4\x8d utopljenih mornarjev. Nekaj je hi\xc5\xa1, ki so bile prej hi\xc5\xa1e slu\xc5\xbein\xc4\x8dadi s preobla\xc4\x8dilnicami za kopalce, hlevi, pralnica, \xc4\x8dolnarna, in dve nekdanji gostilni. Nekdanje balini\xc5\xa1\xc4\x8de je tik ob eni od stavb._NEWLINE_Pristani\xc5\xa1\xc4\x8de, raz\xc5\xa1irjeno leta 1823, sprejme plovila do 500 ton, in ima pomol iz 15. stoletja, ki je bil prav tako prenovljen. Na vrhu je vidna medeninasta stopinja kraljice Viktorije. Leta 1846 je namre\xc4\x8d izstopila iz kraljeve jahte na St. Mihael\'s Mount. Stopinja kralja Edvarda VII. pa je vidna v bli\xc5\xbeini balini\xc5\xa1\xc4\x8da. Leta 1967 je  kraljica mati vstopila v pristani\xc5\xa1\xc4\x8de v \xc4\x8dolnu kraljeve jahte Britannia._NEWLINE_Na otoku je precej\xc5\xa1nja zanimivost tudi podzemna \xc5\xbeeleznica, ki se \xc5\xa1e vedno uporablja za prevoz blaga iz pristani\xc5\xa1\xc4\x8da na grad. Zgradili so jo rudarji okoli leta 1900 in je nadomestila konje. Njen strmi naklon je nevaren za potnike, zato jo je National Trust zaprl._NEWLINE_Nasip med hribom in Marazionom je bil leta 1879 izbolj\xc5\xa1an in dvignjen za 30 cm s peskom in kamni iz okolice.  Marca 2016 je bilo kon\xc4\x8dano popravilo po \xc5\xa1kodi v zimski nevihti leta 2014.  Nekatere \xc5\xa1tudije ka\xc5\xbeejo, da bi vsako povi\xc5\xa1anje oceanskih voda in tudi obstoje\xc4\x8da naravna erozija mo\xc4\x8dno ogrozila obalo Cornwalla in seveda St. Michael\'s Mount.\n_START_SECTION_\nGeologija\n_START_PARAGRAPH_\nIzpostavljenost kamnin okoli St. Michael\'s Mounta je prilo\xc5\xbenost videti \xc5\xa1tevilne zna\xc4\x8dilnosti geologije Cornwalla na enem kraju. Hrib je izdelan v vrhnjem delu iz granita, intruziranega v preobra\xc5\xbeen devonski mulj ali pelit. Granit sam je mineraliziran z razvitim pokrovom grajzna (oblika granita, ki pogosto vsebuje SnO2, v\xc4\x8dasih tudi volfram). Zaradi svoje geologije je bila oto\xc5\xa1ka stran, obrnjena proti morju, leta 1995 razgla\xc5\xa1ena za obmo\xc4\x8dje posebnega znanstvenega pomena.\n_START_SECTION_\nGranit\n_START_PARAGRAPH_\nNa gori sta vidni dve vrsti granita. Ve\xc4\x8dina intruzij je turmalin granit muskovit, ki je spremenljiv porfirit. Ta se lo\xc4\x8di od biotita muskovit granita s pegmatitom.\n_START_SECTION_\nDevonski pelit\n_START_PARAGRAPH_\nPelit, prvotno dolo\xc4\x8den kot mulj, se je regionalno preoblikoval in mo\xc4\x8dno nagubal kot posledica hercinske orogeneze. Na to so vplivali vdori granita, kar je povzro\xc4\x8dilo dodaten kontaktni metamorfizem.\n_START_SECTION_\nMineralizacija\n_START_PARAGRAPH_\nNajbolj\xc5\xa1e razvita mineralizacija je v zgornjem delu samega granita v obliki pokrova grajzenskih \xc5\xbeil. Za te stopnje \xc5\xbeil so mislili, da so se oblikovale s hidravli\xc4\x8dnim lomljenjem, ko je tlak teko\xc4\x8dine na vrhu granita dosegel kriti\xc4\x8dno raven. Granit je bil zlomljen in teko\xc4\x8dina je spremenila granit z zamenjavo glinencev s kremenom in muskovitom. Teko\xc4\x8dina je vsebovala tudi veliko bora, kositra, volframa in turmalina, volframit in kaserit sta obi\xc4\x8dajna v grajzenskih \xc5\xbeilah.\n_START_SECTION_\nPopularna kultura\n_START_PARAGRAPH_\nSt. Michael\'s Mount je prikazan v \xc5\xa1tevilnih filmih, tudi v filmu  Drakula iz leta 1979, v katerem je Drakulov grad. [34] V filmu o Jamesu Bondu Nikoli ne re\xc4\x8di nikoli iz leta 1983 sta vodena izstrelka, oboro\xc5\xbeena z jedrskimi bojnimi glavami, letela nad angle\xc5\xa1kim pode\xc5\xbeeljem in na odprto morje neposredno prek St. Michael\'s Mounta. V filmu Johnny English iz leta 2003 je uporabljen za francoski dvorec. Leta 2012 so tu snemali fantazijski, do\xc5\xbeivljajski film Mariah Mundi and the Midas Box._NEWLINE_"Mt Saint Michel Mix + Saint Michaels Mount" je naslov eksperimentalne elektronske skladbe Aphexa Twina, ki je odra\xc5\xa1\xc4\x8dal v Cornwallu. V fantazijskem romanu Michaela Moorcocka Prince \xc3\x87orumse izmi\xc5\xa1ljena razli\xc4\x8dica St. Michael\'s Mounta pojavi kot Moidel\'s Mount._NEWLINE_To je bila ena od lokacij, ki so jo uporabljali na BBC za serijo One Balloon Idents od 4. oktobra 1997 do 29. marca 2002.'